འོས་བསྡུའི་སྔོན་ཙམ་གྱི་ཉིན་ཞིག་ལ་སྲིད་སྐྱོང་མཆོག་སྤྱན་ཤེལ་ནག་པོ་ཞིག་གྱོན་ནས་གསོག་སྒར་སློབ་གྲྭར་ཕེབས་པ་རེད།སྲིད་སྐྱོང་གི་མཉམ་དུ་སམ་བྷོ་ཊའི་འགན་འཛིན་ཡང་ཡོད་ཅིང་།ཁོ་ནི་སྲིད་སྐྱོང་ཕེབས་པ་དང་སྟབས་བསྟུན་གསོག་སྒར་སློབ་གྲྭའི་སློབ་སྤྱིར་དཔེ་སྟོན་སློབ་གྲྭ་གསོག་སྒར་སློབ་གྲྭར་སྤོ་རྒྱུའི་གྲོས་མོལ་བྱེད་དུ་ཡོང་བ་རེད།ཁོ་གཉིས་ཕེབས་རྒྱུ་ཏོག་ཙམ་ཕྱི་འབྱོར་བྱས་ཡོད་པས།གསོག་སྒར་སློབ་གྲྭར་སླེབས་རྗེས་ཐད་ཀར་ཚོགས་ཁང་དུ་གཏམ་བཤད་གནང་བར་ཕེབས་པ་རེད།གཏམ་བཤད་སྐབས་སློབ་མ་ཞིག་གིས་དཔེ་སྟོན་སློབ་གྲྭ་གསོག་སྒར་སློབ་གྲྭར་སྤོ་འཆར་ཡོད་པར་སྲིད་སྐྱོང་ལ་དགོངས་ཚུལ་གང་ཡོད་ཅེས་བཀའ་འདྲི་ཞུས་པར།སྲིད་སྐྱོང་མཆོག་གིས་སློབ་གྲྭ་འདི་ཁྱེད་རང་ཚོའི་ཆེད་དུ་བཙུགས་པ་རེད།འདི་ལ་སློབ་ཕྲུག་གཞན་དག་སྤོས་ཡོང་ན་ངས་ཁྱེད་རང་ཚོར་རོགས་པ་བྱས་ཆོགཅེས་གསུངས་པས།གསོག་སྒར་གྱི་སློབ་མ་ཚོ་དགའ་ཐག་ཆོད་ནས་དགའ་བསུ་ཚ་ཐག་ཆོད་ཞུས་པ་རེད།